Jodocus Hondius

**Jodocus Hondius** of  *Judocus Hondius*. Nederlânske namme: Joost de Hondt - d'Hondt (Wakken, 17 oktober 1563 – Amsterdam, 12 febrewaris 1612) wie in Flaamsk kartograaf, dy’t yn Londen en Amsterdam wurke, en fral bekend is as werútjouwer fan de atlassen fan Gerardus Mercator. 

Hondius waard berne yn it Westflaamse Wakken en brocht syn jeugd troch yn Gint. Yn ’t earstoan wie er graveur, kalligraaf en stimpelsnijer. 

Yn 1584 flechte er nei Londen om oan de Spaanske Ynkwisysje te ûntkommen. Yn syn Ingelske tiid joech Hondius it wurk fan Francis Drake út. Dy hie yn de jierren 70 fan de 16e iuw de wrâld omfearn. Benammen makke er in no ferneamde kaart fan *Nij Albion*, in koart skoft tiid in Ingelske koloanje oan de westkust fan Noard-Amerika. Teffens wurdt wol tocht dat Hondius de keunstner is dy’t de bekende portretten fan Drake makke hat. Yn 1593 ferfear er nei Amsterdam, dêr’t er oant syn dea ta bliuwe soe. It hûs dêr’t er wenne krige de namme 'In de Wackere Hondt', in ferwizing nei syn berteplak en syn famyljenamme. 

Yn Londen wie er befreone mei de kartograaf John Speed (1553-1629). Speed liet de kaarten foar syn twa grutte monumintale wurken (*The Theatre of the Empire of Great Britain* en *Prospect of the most famous parts of the World*) foar it grutste part yn Amsterdam troch Hondius gravearje.

Hondius wie besibbe oan Pieter van den Berghe (*Petrus Montanus*), Pieter van den Keere (*Petrus Kaerius*) en Johannes Janssonius. Nei syn dea waard de útjouwerij fuortset troch syn soannen Jodocus II († 1629) en Henricus (1597-1651). Oant yn de 18e iuw waarden de kaarten van Hondius op 'en nij útjûn, û.o. troch Frederik de Wit en de firma Valk & Schenk.

## Publikaasjes
In kar-út.
* *Vera totius Expeditionis Nauticae* 1595, in wrâldkaart, foarsteld as twa hemisferen.
* *Caert-Thresoor* 1598, in bûsatlas. 
* *Nieuwe caerte van het wonderbaer ende goudrijcke landt Guiana* 1599, in kaart fan Nederlânsk-Gujana.
* *Atlas sive cosmographicae meditationes...* 1606, in werútjefte fan Mercators atlassen, mei gravearre koperplaten út de neilittenskip fan Gerardus Mercator oanfold mei 36 kaarten, diels eigen wurk.


Image:1595 Vera Totius Hondius.jpg|*Vera Totius* 1595
Image:1599 Guyana Hondius.jpg|*Wonderbaer ende Goudrijcke Landt Guiana* 1598
Image:1606 America Merid. Mercator mr.jpg|*America Meridionalis* 1606
Image:1606 Guinea Hondius mr.jpg|*Guineae Nova Descriptio* 1606


## Keppelings om utens
* LOC: ''Vera totius Expeditionis Nauticae''
* Bibleteekeek UfA - Suriname 1598-1975: ''Nieuwe caerte van het wonderbaer ende goudrijcke landt Guiana'' - Ynzoomber
* ''Atlas Minor Gerardi Mercatoris a I. Hondio plurimis aeneis tabulis auctus atque ilustratus'' - Digitale ferzje fan de 1610 edysje fan de Mercator-Hondius Atlas.
* [Library of Congress](http://memory.loc.gov/cgi-bin/map_item.pl?data=/home/www/data/gmd/gmd3/g3201/g3201s/ct000130.jp2&style=gmd&itemLink=r?ammem/gmd:@field(NUMBER+@band(g3201s+ct000130))&title=Vera%20totius%20expeditionis%20nautic%26aelig;%20%3a%20descriptio%20D.%20Franc.%20Draci%20...%20%2f%20Iudocus%20Hondius.) *Vera Totius Expeditionis Nauticae* 1595
* Universiteitsbibleteek Amsterdam 25 kaarten fan Hondius
* Biblioteca de la Universidad Complutense de Madrid Atlas sive Cosmographicae 1623
* Biblioteca Nacional de España L'Atlas, # 1 mei û.o. Dútslân en de Nederlannen 1633
* Biblioteca Nacional de España² L'Atlas, # 2 mei û.o. Italië, Afrika, Aazje en Amearika 1633